Presidenti Trump kthehet në OKB një vit pas fjalimit për Korenë e Veriut
Nga luftrat, tek ndryshimet e klimës, tek uria dhe sëmundjet, temat nuk mungojnë në programin e Asamblesë së Përgjithshme
Debutimi i Presidentit Trump në Asamblenë e Përgjithshme vitin e kaluar, ishte i bujshëm. , - tha ai. Ai i shtangu udhëheqësit që janë mësuar me diplomaci dhe shumë prej tyre presin të shohin se çfarë do të bëjë këtë radhë. ”, - thotë Richard Gowan i Qendrës Universitare të OKB-së për Studime Politikash. Megjithëse qëndrimi i tij ishte jokonvencional dhe jo pa rrezik, ai në fakt i hapi rrugën dialogut. Shumë analistë do të ndjekin me kujdes për të parë se çfarë toni do të përdorë zoti Trump për Korenë e Veriut në fjalimin e tij të së martës para Asamblesë. Kim Jong Un nuk do të jetë i pranishëm por gjasat janë që ai do ta ndjekë me kujdes nga Pheniani. Sekretari i Shtetit, Mike Pompeo ka ftuar gjithashtu homologun e tij koreano-verior për t’u takuar në Nju Jork. Të enjten, zoti Pompeo do të drejtojë një takim të Këshillit të Sigurimit të OKB-së. Ai do të informojë për ecurinë e diskutimeve me Korenë e Veriut dhe do t’u bëjë thirrje vendeve të tjera që të vazhdojnë presionin e sanksioneve deri kur Pheniani të marrë masa konkrete për çnuklearizim. Shtetet e Bashkuara mbajnë presidencën e radhës të Këshillit të Sigurimit dhe Presidenti Trump do të drejtojë një takim të mërkurën që do të ketë në qendër mospërhapjen bërthamore dhe me siguri për Iranin. , - thotë Nikki Haley, ambasadore e Shteteve të Bashkuara në OKB. Presidenti i Iranit do të flasë para Asamblesë së Përgjithshme të martën dhe do të mbajë një konferencë për shtyp vetëm disa orë pas sesionit të Këshillit të Sigurimit, ku do të flasë zoti Trump të mërkurën. Hassan Rouhani pritet të kritikojë Shtetet e Bashkuara për tërheqjen nga marrëveshja bërthamore e vitit 2015 mbi Iranin dhe për vendimin për rivendosjen e sanksioneve të njëanshme ndaj Teheranit. Ndërsa shumë udhëheqës botërorë do të jenë të pranishëm në Nju Jork, do të ketë disa përjashtime të dallueshme. Presidenti rus, Vladimir Putin dhe presidenti kinez nuk do të marrin pjesë, ashtu si edhe kancelarja gjermane, Angela Merkel. Dhe ndërsa tema e Koresë së Veriut dhe Iranit mund të mbizotërojnë, do të diskutohen edhe çështje urgjente globale përfshirë konfliktet në Lindjen e Mesme dhe Afrikë, ngrohja globale dhe zhvillimi.